**AGENȚIA PENTRU PROTECȚIA MEDIULUI TULCEA**

**DECIZIA ETAPEI DE ÎNCADRARE**

**Nr. draft din 19.02.2024**

 Ca urmare a solicitării adresate **ȘOTRE DAN - IULIAN** cu domiciliul în municipiul Tulcea, str. Frumoasă, nr. 1, Bloc Belvedere, scara F, etaj 3, apart. 6, județul Tulcea, pentru proiectul **„Desființare clădiri existente C1, C2, C3, C4, C5, C6, C7, C8, C9, C10, C11 și C12”,** propus a se amplasa în municipiul Tulcea, str. Victoriei, nr. 50-52, județul Tulcea, sau identificat prin CF 53380, NC 53380, conform Certificatului de Urbanism nr. 233 din 03.04.2023 eliberat de U.A.T Tulcea, înregistrată la A.P.M Tulcea cu nr. 8211/15.06.2023, a depunerii Memoriului de prezentare înregistrat la A.P.M Tulcea cu nr. 573/15.01.2024, în baza:

- **Legii nr. 292/2018** privind evaluarea impactului anumitor proiecte publice si private asupra mediului, cu modificările și completările ulterioare**;**

**- Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei salbatice, aprobată cu modificări și completări prin Legea nr. 49/2011, cu modificările și completările ulterioare;

Autoritatea competentă pentru protectia mediului Tulcea decide, ca urmare a consultărilor desfășurate în cadrul sedintei Comisiei Tehnice de Analiză din data de 06.02.2024, că proiectul **„Desființare clădiri existente C1, C2, C3, C4, C5, C6, C7, C8, C9, C10, C11 și C12”,** propus a se amplasa în municipiul Tulcea, str. Victoriei, nr. 50-52, județul Tulcea, sau identificat prin CF 53380, NC 53380, **nu se supune evaluarii impactului asupra mediului.**

 **Justificarea prezentei decizii:**

 **I. Motivele pe baza cărora s-a stabilit neefectuarea evaluării impactului asupra mediului sunt următoarele:**

* proiectul intră sub incidența Legii nr. 292/2018 privind evaluarea impactului anumitor proiecte publice și private asupra mediului, cu modificările și completările ulteriore, în *anexa nr.2, punctul 13 lit. a) orice modificări sau extinderi, altele decât cele prevăzute la pct.24 din anexa nr.1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;*
1. lucrările propuse în cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice și private asupra mediului, cu modificările și completările ulteriore, nu sunt de natură a genera un impact semnificativ asupra mediului;
2. proiectul propus nu intră sub incidența art.28 din Ordonanța de Urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece în urma parcurgerii metodologiei de identificare a Ariilor Naturale Protejate de Interes Comunitar (ANPIC) potențial afectate de proiect și a măsurilor restrictive (Anexa 6A din Ordinul MMAP nr. 1682/2023), s-au concluzionat următoarele:
* nu s-au identificat ANPIC  intersectate de proiect;
* nu s-au identificat ANPIC învecinate aflate în zona de influenţă a proiectului;
* nu s-au identificat ANPIC în cadrul cărora sunt protejate specii cu mobilitate ridicată ce pot ajunge în zona proiectului;
* nu au fost identificate ANPIC a căror conectivitate sau continuitate ecologică poate fi afectată de implementarea proiectului;
* proiectul nu este amplasat în zone cu restricţii stabilite prin planul de management sau printr-un act normativ din domeniul ariilor naturale protejate/ biodiversitate, care să conducă la respingerea acestuia.
1. proiectul propus nu intră sub incidența prevederilor art. 48 si 54 din Legea apelor nr. 107/1996, cu modificările și completările ulterioare.

**Caracteristicele proiectului**

**a) Dimensiunea și concepția întregului proiect**

Proiectul vizează desființarea construcțiilor existente pe terenul în suprafață de 1095 mp. Proiectul propune desființarea clădirilor C1, C2, C3, C4, C5, C6, C7, C8, C9, C10, C11 și C12, situate în mun. Tulcea, str. Victoriei, nr. 50-52.

Situația construcțiilor propuse pentru demolare este următoarea:

|  |  |  |  |
| --- | --- | --- | --- |
| Clădirea | Suprafața  | Elemente dezafectate | Tip deșeuri rezultate |
| Corpul C1 și corpul C2 formează o singură construcție cu funcțiunea de locuință și un regim de înălțime parter+pod | 45 mp63 mp | zidărie din paiantă; șarpanta din lemn:învelitoare mixtă, compusă din mai multe zone – învelitoare din azbociment, țiglă metalică și țiglă ceramică | 17.05.04 -pământ și pietre, altele decât cele specificate la 17 05 03;17 06 05\* - materiale de construcții cu conținut de azbest;17 04 05- fier și otel17 01 03 - țigle și materiale ceramice;17 02 01 - lemn |
| Corpul C3 are funcțiunea de anexă cu un regim de înălțime parter | 26 mp | zidarie din paianta, șarpanta din lemn – învelitoare din azbociment, tâmplărie din lemn | 17.05.04 -pământ și pietre, altele decât cele specificate la 17 05 03;17 06 05\* - materiale de construcții cu conținut de azbest;17 02 01 - lemn |
| Corpul C4, corpul C8 și corpul C9 formează o singură construcție cu funcțiunea de locuință și un regim de înălțime demisol + parter +pod  | 33 mp23 mp 69 mp | fundație din piatră cu pereți portanți din zidărie de cărămidă plină, zidărie din cărămidă, șarpantă din lemn, țiglă tip olane și tâmplărie din lemn | 17.05.04 - pământ și pietre, altele decât cele specificate la 17 05 03;17 01 02 - cărămizi17 04 05 - fier și otel17 01 03 - țigle și materiale ceramice;17 02 01 - lemn |
| Corpul C11 are funcțiunea de garaj și anexă cu un regim de înălțime parter | 39 mp | fundație din piatră cu zidărie din caramidă plină, fără acoperiș, fără tâm plărie | 17.05.04 - pământ și pietre, altele decât cele specificate la 17 05 03;17 01 02 - cărămizi |
| Corpurile C5, C6, C7, C10 și C12 |  | sunt prezente din punct de vedere cadastral, însă în realitate aceste construcții sunt autodemolate și nu mai există pe amplasament.  | 17.05.04 - pământ și pietre, altele decât cele specificate la 17 05 03;17 01 02 - cărămizi |

Proiectul de desființare se va realiza în etape, astfel:

1. Dezechiparea construcțiilor
	1. se debranșează clădirile de la utilități
	2. se desfac toate finisajele interioare și exterioare, cu luarea tuturor măsurilor necesare, sortarea pe categorii în vecderea valorificării/eliminării;
2. Desființarea succesivă a construcțiilor.
* tâmplaria ușilor și ferestrelor va fi îndepartată;
* pentru toate corpurile de clădire lucrările de desființare se vor face în ordine inversă lucrărilor de construire;
* vor fi desfăcute învelitorile, șarpantele și planseele;
* vor fi dezafectați pereții din zidărie, cu mijloacele disponibile ale constructorului;
* peretii se vor desface manual, bucată cu bucată, de sus în jos, spre a nu produce surpări și accidente tehnice;
* fundațiile vor fi dezafectate, iar deșeurile vor fi colectate pe amplasament iar șanțurile rămase vor fi umplute cu pământ rezultat di dezafectarea structurilor din paiantă;
* după desfacerea pereților în zona de subsol a corpului C1 și a demisolului corpurilor C4-C8-C9, se va proceda la umplerea cu pământ a golurilor rămase.

Deșeurile rezultate din activitatea de demolare vor fi colectate selectiv, pe categorii de deșeuri și valorificate/eliminate prin agenți economici autorizați.

**BILANȚ TERITORIAL**

Suprafața pe care urmează să se realizeze proiectul este de 1095 mp. Suprafața construită care urmează să se demoleze este de 347 mp.

POT existent = 31,68 % POT propus= 0,0%

CUT existent =0,32 CUT propus= 0,0

Folosința actuală a terenului: curți construcții.

Vecinătăți:

* la Nord – Nr. cad. 36764;
* la Est – Nr. cad. 37300și Nr. cad. 38187;
* la Sud – str. Victoriei;
* la Vest – Nr. cad. 7155**.**

**Utilități**

**Alimentarea cu apă:** existentă pe amplasament și realizată din rețeaua publică a mun. Tulcea;

**Evacuarea apelor uzate:** nu este cazul;

**Alimentare cu energie electrică:** nu este cazul pentru activitatea de desființare;

**Organizarea de șantier**:

Organizarea de șantier nu va necesita lucrări de amploare pentru realizarea sa deoarece se va poziționa pe amplasamentul proiectului, la intrare iar dotările vor fi de tip construcții ușoare, temporare, tip container.

Organizarea de șantier va dispune de cel puțin următoarele dotări: un container vestiar/scule, trei containere depozite deșeuri reciclabile, platforme pentru depozitarea deșeurilor destinate eliminării și o toaletă ecologică. În organizarea de șantier se vor depozita temporar toate deșeurile rezultate din desființare, iar utilajele vor fi garate pe timpul nopții.

***b) Cumularea cu alte proiecte****:* nu este cazul;

***c) Utilizarea resurselor naturale****:* nu este cazul;

***d) Cantitatea și tipurile de deșeuri generate/gestionate***

Conform planului de gestionare a deșeurilor, principalele tipuri de deșeuri care se vor genera în perioada de desființare a construcțiilor sunt:

|  |  |  |  |  |
| --- | --- | --- | --- | --- |
| **Denumire deșeu** | **Cantitate generată****(t)** | **Cod deșeu** | **Tip de stocare temporară** | **Operațiuni de eliminare/valorificare conform Legii nr. 17/2023** |
| **Valorificare** | **Eliminare** |
| Pământ și pietre, altele decât cele specificate la 17 05 03 | 100 | 17 05 04 | VN-vrac neacoperit | R5 Reciclarea/recuperarea altor materiale anorganice | Parțial D5 Depozite special construite  |
| Beton | 15 | 17 01 01 | CT- conteiner transportabil | R5 Reciclarea/recuperarea altor materiale anorganice |  |
| Cărămizi | 180 | 17 01 02 | CT- conteiner transportabil |
| Țigle și materiale ceramice | 4 | 17 01 03 | CT- conteiner transportabil |
| Materiale de construcții pe bază de gips | 1 | 17 08 02 | CT- conteiner transportabil |
| Materiale de construcții cu conținut de azbest | 0.5 | 17 06 05\* | RP- recipient din plastic |  | D5 Depozite special construite pentru depozitare deșeuri periculoase |
| Fier și oțel | 1 | 17 04 05 | RM- recipient metalic | R12 Schimbul de deşeuri în vederea expunerii la oricare dintre operaţiunile numerotate de la R 1 la R 11 |  |
| Lemn | 10 | 17 02 01 | RP- recipient din plastic |
| Sticlă | 1 | 17 02 02 | RP- recipient din plastic |
| Plastic | 1 | 17 02 03 | RP- recipient din plastic |
| Cabluri | 1 | 17 04 11 | RM- recipient metalic |
| Amestecuri de deșeuri de la construcții și demolări | 120 | 17 09 04 | CT- conteiner transportabil | R5 Reciclarea/recuperarea altor materiale anorganice | Parțial D5 Depozite special construite |
| Deșeuri rezultate din activitatea de organizare de șantier |
| Deșeuri municipale amestecate | 0,4 | 20 03 01 | RP- recipient din plastic |  | D5 Depozite special construite |
| Hârtie | 0,1 | 20 01 01 | R12 Schimbul de deşeuri în vederea expunerii la oricare dintre operaţiunile numerotate de la R 1 la R 11 |  |
| Sticlă | 0,1 | 20 01 02 |
| Plastic | 0,1 | 20 01 39 |

Deșeurile menajere și cele reciclabile rezultate din activitatea de organizare de șantier se vor depozita temporar în containere tip europubelă care vor fi preluate de către operatorul de salubritate. Deșeurile provenite din desființare vor fi reutilizate parțial în acoperirea golurilor rămase din desființarea fundațiilor și a amenajării amplasamentului iar excesul va fi valorificat prin operatori economici autorizați pentru reciclarea/reutilizarea deșeurilor. Deșeurile de azbociment vor fi eliminate prin depozitare într-un depozit de deșeuri periculoase autorizat .

Pentru toate deșeurile rezultate din activitatea de desființare, constructorul/beneficiarul va încheia contracte cu operatori economici autorizați pentru colectarea, reciclarea deșeurilor și transportul deșeurilor cu respectarea prevederilor Legii nr. 17/2023 privind regimul deșeurilor și a legislației de mediu în vigoare.

***e) Poluarea și alte efecte negative****:* în perioda de execuție a lucrărilor, emisiile vor rezulta din surse mobile (mijloacele de transport utilizate pentru transportul materialelor), din lucrările realizate la executarea proiectului. Nivelul de zgomot nu va depăși nivelul prevăzut în SR10009/2017 - Acustică. Limite admisibile ale nivelului de zgomot din mediul ambiant.

***f)* *Riscul de accidente majore și/sau dezastre relevante pentru proiectul în cauza, inclusiv cele cauzate de schimbările climatice, conform informațiilor științifice****:* impact minor.

*g) R****iscurile pentru sănătatea umană – de exemplu, din cauza contaminării apei sau a poluării atmosferice:***conform punctului de vedere al D.S.P Tulcea înregistrat la A.P.M Tulcea cu nr. 1796/05.02.2024, nu sunt obiecțiuni pentru realizarea proiectului.

**2. Localizarea proiectului.**

**a) *utilizarea actuală și aprobată a terenurilor****:* în conformitate cu Certificatul de urbanism nr. 233 din 03.04.2023 emis de către UAT – Municipiul Tulcea, curți-construcții. Destinația zonei: predominant rezidențială.

**b) *Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zona și din subteranul acesteia:****nu este cazul*.

**c) *capacitatea de absorbție a mediului, cu atenție deosebită pentru: ariile clasificate sau zonele protejate prin legislaţia în vigoare, cum sunt: zone de protecție a faunei piscicole, bazine piscicole naturale și bazine piscicole amenajate, etc*.**

* *zone umede, zone riverane, guri ale râurilor*: nu este cazul;
* *zone costiere și mediu marin* : nu este cazul;
* *arii naturale protejate de interes național, comunitar, inter*național: terenul nu este situat în arii protejate;
* zone clasificate sau protejate conform legislației în vigoare: situri Natura 2000 desemnate în *conformitate cu legislația privind regimul ariilor naturale protejate, conservarea habitatelor naturale, a florei și faunei salbatice; zonele prevazute de legislația privind aprobarea Planului de amenajare a teritoriului național – Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică*: terenul nu este situat în arii protejate;
* *zonele în care au existat deja cazuri de nerespectare a standardelor de calitate a mediului prevazute de legislația naționala și la nivelul Uniunii Europene și relevante pentru proiect sau în care se consideră că există astfel de cazuri* - nu este cazul;
* *zonele cu o densitate mare a populației*: nu este cazul;
* *peisaje și situri importante din punct de vedere istoric, cultural sau arheologic:* conform punctului de vedere nr. 378/22.01.2024 al DJC Tulcea, înregistrat la APM tulcea cu nr. 960/22.01.2024 proiectul necesită obținnerea Avizului Direcției Județene pentru Cultură Tulcea.

**3) Tipurile si caracteristicile impactului potențial.**

**a) *Importanța și extinderea spațiala a impactului - de exemplu, zona geografică și dimensiunea populației care poate fi afectată*:** lucrările de demolare propriu-zise și operaţiile de pregătire a terenului pentru o folosință viitoare se vor desfășura strict pe amplasamentul proiectului. În condițiile respectării tuturor condițiilor de mediu, nu va exista populație afectată de implementarea proiectului.

b) ***Natura impactului***: implementarea proiectului va avea un impact moderat pe termen scurt asupra vecinătăților.

c) ***Natura transfrontalieră a impactului:*** proiectul nu se încadrează în anexa [nr. 1](https://lege5.ro/App/Document/gy3domzs/conventia-privind-evaluarea-impactului-asupra-mediului-in-context-transfrontiera-din-25021991?pid=85577771&d=2021-04-07#p-85577771) la Convenția privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea [nr. 22/2001](https://lege5.ro/App/Document/gmztgnrx/legea-nr-22-2001-pentru-ratificarea-conventiei-privind-evaluarea-impactului-asupra-mediului-in-context-transfrontiera-adoptata-la-espoo-la-25-februarie-1991?d=2021-04-07), cu completările ulterioare.

d) ***Intensitatea și complexitatea impactului****:* impactul determinat de lucrările prevăzute în proiect nu este de natură să determine efecte negative permanente pe termen mediu și lung. Se estimează că lucrarile vor avea un impact minor asupra factorilor de mediu.

e) ***Probabilitatea impactului****:* pe durata de implementare a proiectului va fi redusă.

f) ***Debutul, durata, frecvența și reversabilitatea preconizate ale impactului***: impactul identificat se va manifesta local pe perioada lucrărilor de desființare.

g) ***Cumularea impactului cu impactul altor proiecte existente și/sau aprobate***: nu este cazul.

**h) *Posibilitatea de reducere efectivă a impactului:***

La executarea lucrărilor se vor utiliza pulverizatoare de apă împotriva prafului. Din punct de vedere al calităţii aerului în zona proiectului vor fi respectate prevederile STAS 12574/87 - Aer din zonele protejate.Condiții de calitate.

**II.** **Motivele pe baza cărora s-a stabilit neefectuarea evaluării adecvate, sunt:**

* nu s-au identificat ANPIC  intersectate de proiect;
* nu s-au identificat ANPIC învecinate aflate în zona de influenţă a proiectului;
* nu s-au identificat ANPIC în cadrul cărora sunt protejate specii cu mobilitate ridicată ce pot ajunge în zona proiectului;
* nu au fost identificate ANPIC a căror conectivitate sau continuitate ecologică poate fi afectată de implementarea proiectului.

**III.** **Motivele pe baza cărora s-a stabilit neefectuarea evaluării impactului asupra corpurilor de apă:** conform punctului de vedere emis de SGA Tulcea nr. 581/PC/31.01.2024 înregistrat la A.P.M Tulcea cu nr. 1502/31.01.2024, proiectul nu necesită obținerea avizului de gospodărire a apelor și nu necesită studiu de evaluare a impactului asupra corpurilor de apă .

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor lua toate măsurile necesare evitării poluării factorilor abiotici (apă, aer, sol, subsol) și biotici (flora și faună) de pe amplasament și din vecinătatea amplasamentului;
2. amplasarea organizării de șantier pe suprafețe strict în interiorul amplasamentului;
3. se vor respecta măsurile specifice pentru prevenirea și protecția împotriva poluării accidentale a solului, aerului, apelor;
4. la efectuarea lucrărilor se vor umecta suprafețele în scopul reducerii emisiilor de praf;
5. șefii de şantier şi conducătorii tehnici vor lua şi alte măsuri care să conducă la buna desfăşurare a lucrărilor şi la recuperarea materialelor ce pot fi refolosite;
6. în cazul în care pe căile de comunicație se constată depuneri datorită activităților desfășurate pe șantier, se are în vedere curățarea carosabilului;
7. deșeurile rezultate în perioada de desființare vor fi gestionate conform prevederilor art. 49, alin. (9) și art.17, alin. (7) din OUG nr. 92/2021 privind regimul deșeurilor, cu modificările și completările ulterioare;
8. se interzice eliminarea oricaror tipuri de deșeuri care ar putea afecta calitatea solului;
9. deșeurile menajere și cele rezultate în timpul executării lucrărilor, vor fi colectate selectiv și preluate de o societate autorizată pentru valorificare/eliminare.
10. titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
11. titularii pe numele cărora au fost emise autorizaţii de construire şi/sau desfiinţări trebuie să raporteze anual A.P.M, până la 30 aprilie a anului următor celui pentru care se raportează, conformarea cu art. 17 alin. (7) din OUG nr. 92/2021 cu modificările și completările ulterioare;
12. este interzisă incendierea oricărui tip de deşeu şi/sau substanţă sau obiect;
13. este interzisă îngroparea deşeurilor și eliminarea deşeurilor în afara spaţiilor autorizate.
14. se interzice abandonarea, aruncarea, precum şi ascunderea deşeurilor;
15. se interzice eliminarea, deţinerea, păstrarea deşeurilor în afara spaţiilor autorizate în acest scop;
16. se vor lua următoarele măsuri pentru gestionarea deșeurilor cu conținut de azbest:
* executantul va trebui să respecte prevederile HG nr.1875/2005 privind protecția sănătății și siguranței muncitorilor fată de riscurile datorate expunerii la azbest;
* să stabilească un plan de lucru înaintea începerii lucrărilor de demolare ori de îndepărtare a azbestului și/sau a materialelor cu conținut de azbest din instalații;
* să stabilească procedura de demolare a materialelor, de dezmembrare a acestora evitând fragmentarea materialelor;
* dacă vor fi necesare se vor aplica diverse modalități de remediere a materialului cu conținut de azbest (înmuierea materialului, colectarea cu aparate manuale, închidere în saci, etichetare, etc.);
* deșeurile cu azbest trebuie ambalate, în funcție de dimensiune, în saci de plastic sau folie de polietilenă, sacii se umplu doar parțial pentru a putea fi ușor închiși;
* stabilirea locului de păstrare a materialului înainte de expedierea pentru depozitare finală în depozite autorizate;
* lucrările vor fi executate astfel încât să nu se producă pulbere de azbest, sau dacă acest lucru nu este posibil să nu se producă degajare de pulbere de azbest în aer;
* deșeurile vor fi colectate și îndepărtate de la locul de muncă în cel mai scurt timp posibil, în ambalaje etanșe adecvate, etichetate care să indice prezenta conținutului de azbest;
* eliminarea deșeurilor de azbest se va realiza exclusiv în depozite autorizate pentru eliminarea deșeurilor periculoase, transportul acestora se va realiza în conformitate cu prevederile HG nr.1061/2008;
1. managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu și va fi în responsabilitatea titularului proiectului, astfel:
* deșeurile municipale amestecate generate în perioada lucrărilor de construcții vor fi colectate, stocate temporar în pubele și valorificate prin agenți economici autorizați;
* deșeurile reciclabile rezultate în perioada lucrărilor de construcții (metalice, hârtie și carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate;
* deșeurile de construcții rezultate în perioada lucrărilor de construcții vor fi colectate și stocate temporar în vederea valorificării prin societăți autorizate.
1. organizarea de șantier pentru lucrările prevăzute prin proiect va fi amplasată în incinta amplasamentului și se va avea în vedere următoarele:
* organizarea de șantier va ocupa suprafețe cât mai reduse;
* organizarea de șantier se va realiza astfel încât impactul generat de aceasta asupra factorilor de mediu locali, pe timpul derulării lucrărilor prevăzute prin proiect, să fie cât mai redus;
* se interzice spălarea utilajelor/vehiculelor în zona de lucru aferentă sau în zona organizării de șantier;
* materialele necesare executării lucrărilor propuse se vor depozita în locuri bine stabilite, amenajate corespunzător;
* se vor lua măsuri pentru minimizarea emisiilor de pulberi în suspensie și sedimentabile, astfel încât calitatea aerului să respecte STAS 12574/87-Aer din zonele protejate. Condiții de calitate;
* pe perioada de execuție a lucrărilor, zgomotul produs de activitățile de pe amplasament nu trebuie să depășească nivelul de presiune acustică, conform SR 10009-2017 – Acustica. Limite admisibile ale nivelului de zgomot din mediul ambiant;
1. utilajele folosite pe durata de realizare a lucrǎrilor, precum și mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect.
2. în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/ depozitarea în depozite de deșeuri autorizate;
3. prezenta decizie nu exonerează de răspundere proiectantul și constructorul, în cazul producerii unor accidente în timpul execuției lucrărilor sau exploatării acestora;
4. raportarea imediată la APM Tulcea și GNM – CJ Tulcea în cazul producerii unui eveniment (indiferent de factorul de mediu afectat – apă, aer, sol) care poate conduce la accidente/incidente ecologice, poluare accidentală;
5. lucrările se vor executa strict în perimetrul destinat prin proiect și nu se vor deteriora zonele învecinate perimetrului de desfǎșurare a lucrǎrilor;
6. dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse la stadiul de funcționalitate avut anterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);
7. beneficiarul va respecta condițiile impuse prin certificatul de urbanism nr. 233 din 03.04.2023, emis de UAT Municipiul Tulcea;
8. **la finalizarea lucrărilor se va notifica A.P.M Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de A.P.M Tulcea la verificarea respectării prevederilor prezentei decizii, se anexează și face parte integrantă din procesul-verbal de recepție la terminarea lucrarilor.**

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori intr-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr.554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanța odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, dupa caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului, cu modificările și completările ulterioare, au obligația să solicite autorității publice emitente a deciziei prevăzute la art. 21 alin.(3) sau autoritătii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștință publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrarii acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie sa fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului, cu modificările și completările ulterioare și ale Legii nr. 554/2004, cu modificarile și completările ulterioare.

**DIRECTOR EXECUTIV**

**Chim. Mirela –Aurelia RAICU**

Șef Serviciu Șef Serviciu,

Avize, Acorduri, Autorizatii Calitatea Factorilor de Mediu

ing. Daniela STRĂINU ing. Elena MICU

Nr.........../A.A.A/20.02.2024